ჩალით გადახურული სახლები და კოტეჯები
ჩალით გადახურული სახლები და კოტეჯები — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი. შესრულებული 1890 წელს, ოვერ-სიურ-უაზში, სამხრეთ საფრანგეთში, ზეთის საღებავებით ტილოზე. ვან გოგმა სიცოცხლის უკანასკნელი რამდენიმე თვე ოვერ-სიურ-უაზში, პარიზის სამხრეთით მდებარე პატარა ქალაქში გაატარა, სადაც ის სენ-რემი-დე-პროვანსის თავშესაფრის დატოვების შემდეგ, 1890 წელს ჩავიდა. ჩალით გადახურული სახლები და კოტეჯების შესახებ ვან გიგი ოვერში ჩასვლისთანავე, 1890 წლის 21 მაისს, უგზავნის წერილს თავის ძმას თეოსა და მის მეუღლეს, ჯოანას:„მაშინ, როცა შენ მოგწერე, ჯერ არაფერი მქონდა დახატული, ახლა ვმუშაობ ტილოზე, რომელზეც გამოსახული იქნება ჩალის სახურავებიანი კოტეჯები, წინ გლეხის ხორბლის ყანით, ხოლო უკან გორაკებით, ტილოზე, რომელიც ვფიქრობ მოგეწონება.“ იან ჰულსკერის აზრით, ნახატი ერთ-ერთია იმ 20 ნახატიდან, რომელიც ვინსენტმა ოვერში ჩასვლისთანავე, 20 მაისიდან ამავე თვის ბოლომდე დახატა:„ჩვენ ერთი შეხედვით ვამჩნევთ ნახატში ნათელ ფერებს, რომელიც დამახასიათებელია ოვერში შესრულებული ტილოებისათვის და განასხვავებს მათ თუნდაც სენ-რემიში შესრულებული ტილოებისაგან. ასევე ეჭვგარეშეა განსხვავება და სტილისტური გარდატეხა ამ ნახატსა და მანამდე შესრულებულ ნამუშევრებს შორის.“ ნახატი ეკუთვნის ერმიტაჟის მუზეუმის კოლექციას, სანქტ-პეტერბურგში.